b"\n_START_ARTICLE_\nFranz Roh\n_START_SECTION_\nBiografia\n_START_PARAGRAPH_\nVa n\xc3\xa9ixer a Apolda, Tur\xc3\xadngia i va cursar estudis universitaris a Leipzig, Berl\xc3\xadn i Basilea, acabant la seva tesi el 1920 a Munic que tractava sobre les pintures neerlandeses del segle XVII. Tamb\xc3\xa9 va treballar per a r\xc3\xa0dio Munic i la revista Neue Zeitung, el que li va permetre con\xc3\xa8ixer artistes com George Grosz, Kurt Schwitters, Willi Baumeister i Max Ernst._NEWLINE_La seva primera exposici\xc3\xb3 fotogr\xc3\xa0fica la va realitzar el 1920 i estava formada per una s\xc3\xa8rie de fotomuntatges. Tot i que Roh va ser m\xc3\xa9s conegut en la hist\xc3\xb2ria de la fotografia pel seu assaig Foto Auge' que va escriure despr\xc3\xa9s d'assistir a l'exposici\xc3\xb3  Film und Foto realitzada el 1929._NEWLINE_El 1925 va publicar el llibre Nach Expressionismus: Magischer Realismus: Probleme der neusten europ\xc3\xa4ischen Malerei que va tenir for\xc3\xa7a repercussi\xc3\xb3 en els ambients art\xc3\xadstics en inventar el terme del realisme m\xc3\xa0gic. Aquest concepte de Roh es considera una important contribuci\xc3\xb3 a una teoria fenomenol\xc3\xb2gica o existencial de l'est\xc3\xa8tica. Aquesta relaci\xc3\xb3 s'accentua pel fet que va ser el fenomen\xc3\xb2leg Jos\xc3\xa9 Ortega y Gasset qui va traduir l'assaig de Roh a l'espanyol, establint aix\xc3\xad les bases per a la seva apropiaci\xc3\xb3 per part del moviment literari._NEWLINE_Durant el r\xc3\xa8gim nazi va ser detingut i a\xc3\xafllat i durant el seu captiveri va escriure Das Verkannte K\xc3\xbcnstler: Geschichte und Theorie des kulturellen Mi\xc3\x9fverstehens._NEWLINE_El 1946 es va casar amb la historiadora d'art Juliane Bartsch. El 1952 va fundar Artothek a Berl\xc3\xadn, el que va permetre recopilar el treball d'artistes alemanys i el 1958 va publicar una hist\xc3\xb2ria de l'art a Alemanya. Va morir a Munic el 1965."